ৰাজ্যত দিনক দিনে নাৰী নিৰ্যাতনৰ ঘটনা বৃদ্ধি পাবলৈ ধৰাৰ সময়তে আজি তিনিচুকীয়া জিলাৰ মাৰ্ঘেৰিটা মহকুমাৰ অন্তৰ্গত লেখাপানীৰ ফানেং ঘাটত এজন অসৎ চৰিত্ৰৰ যুৱকৰ কবলৰ পৰা কথমপি এগৰাকী কিশোৰী ৰক্ষা পৰে। অভিযুক্ত যুৱকজনক লেখাপানী আৰক্ষী থানাৰ অন্তৰ্গত জাগুন ৫ মাইলৰ পাটকাই গেটৰ সমীপৱৰ্তী এলেকাত থকা ৰাজ মাহাতু (১৮) বুলি চিনাক্ত কৰা হৈছে।
প্ৰাপ্ত তথ্য মতে, একেখন গাঁৱৰে প্ৰকাশ মাহাতু নামৰ এজন ব্যক্তিৰ ঘৰত ভাড়ালে থকা যুৱকজনে আজি পুৱা প্ৰায় ৭ মান বজাত নিচা জাতীয় দ্ৰব্য সেৱন কৰি উদয়পুৰৰ পৰা ফানেং ঘাটলৈ যোৱাৰ পথত নিৰ্জন এলেকাত এগৰাকী ১২ বছৰীয়া ষষ্ঠ শ্ৰেণীৰ কিশোৰীক আগুচি ধৰি ধৰ্ষণৰ অপচেষ্টা চলায়।
অৱশ্যে যুৱকজনৰ পৈশাষিক আচৰনৰ বলি হৈ কিশোৰী গৰাকীয়ে চিঞৰ বাখৰ কৰি চৌদিশ উত্তাল কৰি তোলাত স্থানীয় ৰাইজ ঘটনাস্থলীত উপস্থিত হৈ লম্পট ৰাজ মাহাতুক আটক কৰি উত্তম মধ্যম শোধাই লেখাপানী থানাত চমজাই দিয়ে। পিছত পৰিয়ালৰ লোকৰ গোচৰৰ ভিত্তিত লেখাপানী আৰক্ষীয়ে লম্পট ৰাজ মাহাতুক গ্ৰেপ্তাৰ কৰি সোধপোছ অব্যাহত ৰাখিছে।
উল্লেখযোগ্য যে ধৰ্ষণকাণ্ডক লৈ শেষতীয়াকৈ ৰাজ্যৰ চৌদিশ উত্তাল হৈ থকাৰ সময়তে পুনৰ এগৰাকী ১২ বছৰীয়া কিশোৰীক পৈশাষিক কাণ্ডৰ চেষ্টা চলোৱাটো স্থানীয় সচেতন মহলে একেমুখে ধিক্কাৰ দিয়াৰ লগতে লম্পট ৰাজ মাহাতুৰ বিৰুদ্ধে কঠোৰ আইনী ব্যৱস্থা গ্ৰহণ কৰিবলৈ দাবী তুলিছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
